da en en en fr de da id da nb da da da da da da da da da en en en
1. holdet på hårdt arbejde - og badesejr til 2. holdet - Svanholm Cricketklub
Mandag d. 4. juni 2012 kl. 00:27 af Henrik Pfaff
Svanholms 1. hold er nu foran i elitedivisionen som det eneste mandskab, der er ubesejret, mens alle andre, har tabt mindst to kampe. Men det holdt hårdt mod Skanderborg på Svanholm Park, hvor natteregn efterfulgt af bygevejr om formiddagen betød, at kampen først kunne komme i gang, så den kun kunne indeholde 2 x 35 overs.
Vi stillede op i samme formation som på dobbeltturen til Jylland, altså uden landsholdsspillerne Basit Shah og Jim Moniz, der var på 2. holdet. Der var genvalg til Waqasali Yasin og Mads Henriksen. Men kan konkludere, at man ikke skal være væk fra holdet, førend andre snupper pladsen.
Samme problem som i flere af de øvrige kampe havde vi dog. Efter gode starter bryder midteraksen sammen og de nederste skal rede stumperne i land, Situationen er sådan set den samme, når der rykkes op og ned på spillerne i gærdeordenen.
Skanderborg lavede på de 35 overe 175 for omkring 6 gærder. Det var for mange.  Markspillet er tit overgearet og der serveres unødvendige overthrows. Kastningen forekom også i foræringshjørnet.
Zishan Shah droppede Skanderborg næsten topscorer Rizwan Mahmood hurtigt, senere spillede Skanderborgs tilbagekommende Andy Lambert en samlende flot halvleg og straffede alt det halvkorte, der kom ned til ham.
Ved gærdet betalte Rizwan Mahmood tilbage på sin gave fra Zishan ved selv at droppe Zishan tidligt. Derefter spillede Zishan (54 på 60 bolde) majestætisk og hamrede grænseslag ud som om vi skulle være færdige efter 25 overe. Åbningsmakkeren Zameer Khan (28) virkede ikke så oplagt, men støttede ham dog godt. Men fra 75/1 blev det 142/7 (imens spillede Saad Ahmed en udmærket lille halvleg på 28) og bagud i scoringstempo. Et cool head var fornødent og det kom i form af Taha Ahmed, der virkede helt uberørt af situationen og spillede sine stød, hvor han nu ikke længere er bange for at folde sig ud med drives. Vi passerede med et par overe i overskud.
Zishan Shah gribes ud efter at have produceret en glimrende start
2. holdet var nærmest på badeferie hjemme mod divisionens bunddækker Køge, der var ude for 102. Det passerede vi på 17 overe for et gærde - Hassan Rashid fejrede sin tilbagekomst med 58 not out på 40 bolde, mens Sahadat Riaz lavede 34 not out.
Raja Imran Khan kaster Køges Anders Kullstrøm ud i 2. holdkampen. Selv hvis gærdet havde stået lige havde manden fra
Cafe Vanillas by ikke overlevet